  Туспуктэм: vk.com (Администрация Вавожского района) Майя Бывальцева Вавож ёросысь Ӟамбай гуртын тыметсылэсь ярдурзэ умоятон ужъёсты йылпумъязы. Отын гуртоос шутэтскыны, огъя шулдыръяськонъёсты ортчытъяны быгатозы. Со сярысь муниципалитетлэн «ВКонтакте» мерлыко вотэсысь бамаз ивортӥзы. Азьвыл аналтэм интыын табере сцена, нылпи площадка, чорыганы инты, беседкаос, ӟечыранъёс, туспуктон лэсьтон интыос, чеберлыко арбериос кылдӥзы. Выльдэм инты Сьӧдмуртчи шурен но тыметэн кыклы люкем гуртэз огазеяз. Тодэ вайытом, Яр ёросысь Зэризь (Елово) черкогуртын Изъёсын парк усьтӥзы. Тегъёс: Вавож умоятон Удмуртия гурт  